**A vöröseknek menniük kell**

Ziembiczky Dóra *Békafalu című drámája alapján*

Téma: előítéletek, a közösség ereje, szolidaritás

Fókusz: Mit tehet egy közösség, ha egy felsőbb hatalom arra kényszeríti, hogy kirekessze magából azokat, akik egy bizonyos szempontból “különböznek”?

18 diák, hetedikesek, némi drámás tapasztalattal.

Névtáblák, pirossal/barnával írva VAGY egy-egy piros/barna vonal mindegyiken - a karakter hajszínét jelölendő; szerepkártyák, helyszínt jelölő képek, kódex lapok (iniciálé), PPT

1. **Bevezetés**

Történetünk egy középkori faluban, *Llancourtban* játszódik, 960 körül, Angliában. A falu a Wye folyóhoz közel helyezkedik el. 10 család lakik *Llancourtban*. Vannak a régi falusiak - nekik barna hajuk van és a családjuk emberemlékezet óta itt lakik, illetve vannak a ‘vörösek’ - ők Walesből költöztek ide úgy 20 évvel ezelőtt, amikor a falujuk a Wye folyó túloldalán porig égett. Ezek az emberek azóta békében éltek együtt, a két csoport egymás között házasodott, gyerekeik születtek. Művelik a földjeiket, az állataik a közös földeken legelnek. A vének alkotják a Falutanácsot – egy testületet, amelynek a tagjai mind a falu lakói közül kerülnek ki. Földesuruk, a gróf általában nem avatkozik bele a falu életébe.

Ezeket a falusiakat fogjuk megszemélyesíteni. Mit gondoltok, mivel foglalkoznak? Kik/milyen emberek kerülhetnek be a Falutanácsba? => **szerepkártyák**, olvasd el a sajátodat, helyezd magadra a névtáblát, találd meg a családodat/barátaidat, mutatkozz be. (Megjegyzés: Bondo és Zelma együtt gondoskodnak az árva gyerekről, de ez nem jelenti azt, hogy együtt is élnek - Bondo a falu papja, valószínűleg egyedül él.)

1. **A falu mindennapjai – kiscsoportos improvizáció**

A faluban vagyunk, egy új nap kezdetén. Mindenki végzi a saját dolgát. Lássuk, hogy néz ez ki *Llancourtban*. Ezeken a helyeken dolgoznak (táblák közös megegyezéssel kihelyezve az osztályteremben): *Wye folyó, erdő, templom (iskolaszobával), piac, műhelyek, közös földek.* 4-5 fős rövid jelenetekben elevenítsétek meg a mai reggelt. A helyszínek bármelyikét használhatjátok.

1. **Falusi ünnepek - hagyományok bemutatása kimerevített / zenés jelenetekben**

Ma van az év leghosszabb napja, a nyári napforduló. Ilyenkor minden évben nagy ünnepséget tartanak. Nézzük meg, hogy ünneplik az emberek ezt a napot. Mit gondoltok, mi történik? Beszéljétek meg, majd mutassátok be egy mozdulatlan beállításban VAGY egy jelenetben, ami megfagy minden alkalommal, amikor a zene leáll. (Az utolsó “megfagyás” vezethet a következő jelenethez.)

1. **A földesúr érkezése**

A földesúr meglátogatja a falut (VAGY a fesztivál közben érkezik, lásd fent). Mindenki a főtéren gyülekezik. A földesúr beszélni kezd a néphez. (Tanár a földesúr szerepében.)

*Emberek!*

*Két rossz termésű évünk is volt egymás után, és ezen a nyáron sem kaptunk esőt. Ismét ínséges időkre számíthatunk. A nép éhezik. Úgy döntöttem, hogy száműzöm a vörös hajúakat - ők az okai a rossz termésnek és az éhínségnek. Minden vörösnek el kell hagynia ezt a falut két napon belül és vissza kell térnie oda, ahonnan jött. Aki nem hajtja végre a parancsomat, kemény büntetést kap. A katonáim fogják elhurcolni azokat a vörösöket, akik nem hagyják el önszántukból a falut. A barnák Llancourtban maradnak és művelik tovább a földjeimet. Azok a barnák, akiket rajtakapnak, hogy a vöröseknek segítenek vagy megpróbálják elhagyni a falut, börtönbe vettetnek.*

Hogy reagálnak a falusiak erre a hírre?

Nézzünk bele egy percre mindenkinek a gondolataiba (a diákok megfagynak, a tanár egyenként megérinti a vállukat, jelezve, hogy mikor mondják ki hangosan a karakterük gondolatait).

ÉS/VAGY

“Mit mondanak, amikor hazaérnek?” - a diákok a saját család csoportjukban megbeszélik az első ötleteiket a földesúr döntésével kapcsolatban.

1. **A kódex**

Narráció: A templomban őriznek egy kódexet, amely lefekteti a grófot és a falusiakat egyaránt érintő gondok közös megoldásának főbb szabályait is. A kódex valahol ezt írja *(PPT)*:

* + 23. bekezdés: A grófnak egyeztetnie kell a Falutanácssal a fontosabb döntések meghozatala előtt.
	+ 24. bekezdés: Ha a gróf a Falutanács bevonása nélkül új törvényt vezetne be, akkor a Falutanácsnak joga van azt megkérdőjelezni.
	+ 25. bekezdés: A Falutanács csak akkor kérdőjelezheti meg a gróf döntését, ha van jobb alternatívája a probléma megoldására.
1. **Titkos tanácskozás**

A tanár visszatér Hugo szerepében (ld. szerepkártyák). Felvezetés: a falusiak titkos tanácskozást tartanak, amit a Falutanács feje, Hugo hív össze. Emlékezteti az embereket a kódexben lefektetett szabályokra és kéri őket, hogy gondolkozzanak el azon, hogy milyen okok állhatnak a gróf döntése mögött. A Falutanács tagjai vezethetik a beszélgetést.

1. **Döntés**

Beszéljük meg, hogy mit lehet tenni:

* a diákok saját ötletei (pl. más forrásból szerezni élelmet / esőrituálét tartani; 2-3 verzió) VAGY száműzni a vöröseket (játsszuk el a jelenetet, amikor elbúcsúznak egymástól - kimerevítve, hangosítsuk ki a gondolataikat, és csak utána kezdődjön a mikro-jelenet)
* Az összes verziót játsszuk el mikro-jelenetekben / kimerevített beállításokban / pantomimban. Kérjük meg a vöröseket, hogy játsszanak szerepet az így kialakuló történetekben.
1. **Konklúzió** (kihagyható, ha szorít az idő)
	* Ha a vörösek száműzése nélkül oldották meg a problémát:

Ünneplés: zene, körtánc. – Utolsó mondat: “És mialatt a falusiak ünnepeltek, eleredt az eső, és végre felcsillant a remény egy jobb szüretre.” VÉGE

* + Ha száműzték a vöröseket:

Hugo, a Falutanács feje gyűlésre hívja a falut (csak a **barnákat**).

‘Rossz híreim vannak. Most, hogy a vörösek nincsenek itt, elég élelmünk van. Csakhogy nem tudjuk használni a lovainkat és a szerszámainkat, hiszen nincs kovácsunk. Ketten is meghaltak a gyógyítónk nélkül, és nincs elég ember, aki megművelné a földeket. A Százak Tanácsa kérvényt nyújtott be a grófhoz, aki beleegyezett, hogy visszaengedi a vöröseket.’ - Játsszuk el a jelenetet, amelyben visszahívjuk őket.

A vörösek visszatértek a régi falujukba, és elkezdték újjáépíteni azt. Beszéljék meg, hogy eddig mire jutottak.

1. **(**Ha száműzték a vöröseket **) Végre béke** A barna delegáció megérkezik a vörösekhez, akik megmutatják nekik a falujukat, aztán meghallgatják, hogy miért jöttek. (Játsszuk el.)

A vörösek beleegyeznek, hogy visszatérnek *Llancourtba*. A gróf aláírt egy szerződést, amelyben megígéri, hogy soha többet nem fogja száműzni a őket. Kimerevített jelenetben mutassuk be a pillanatot, amikor a sok nehézség után újra találkoznak *Llancourtban* a barnák és a vörösek. (Vissza az “Ünnepléshez”)

1. **Írunk egy új oldalt a kódexbe**

A diákok az elején felállított családi/baráti kiscsoportokban írnak egy-egy oldalt a falu krónikájába, amely összefoglalja az év fontos eseményeit. Minden csoport kap egy lapot egy kezdőbetűvel; ez az a betű, amivel a szövegüknek kezdődnie kell. Ezen az egy megszorításon belül bármit írhatnak. Ha szükségét érzik, visszamehetnek az időben, amennyit csak akarnak, és az eljátszott végkifejletek közül bármelyiket használhatják. A végén a csoportok felolvassák a saját szövegüket az egész osztály előtt.

Kiegészítő anyagok:

**PPT**: szószedet az angol verzióhoz, kép a folyóról a falu felől nézve (ez maradhat kivetítve az idő nagy részében, mintegy háttérként), kódex – ‘facsimile’ illetve ugyanaz olvashatóbb betűtípussal

**Helyszínek** – képek, amiket ki lehet helyezni a teremben hogy könnyebb legyen elképzelni a helyszínt a “reggel” jelenet előtt

**Szerepkártyák -** (Színes verzió csak a tanár részére, hogy lássa a csoportokat. Egyébként fekete-fehérben és felvágva) és **névtáblák**

**Kódex lapok kezdőbetű iniciáléval** a 10. ponthoz

**Szerepkártyák**

|  |  |  |  |
| --- | --- | --- | --- |
| Wirtham, vörös, földműves, van egy feleséged és gyerekeid, te műveled a legnagyobb területű földet a faluban  | Aunt Peppa, barna, földműves, ‘mindenki nagymamája’, Smilen felesége, a Falutanács tagja  | Ignot, vörös, asztalos, Old Smilen unokaöccse, két gyereked van (elhagyták a falut), vasárnapokon játékokat készítesz  | Robin, vörös, árva gyerek (a szüleid meghaltak az éhínségben tavaly), Bondo és Zelma vigyáznak rád, szereted a csillagokat tanulmányozni |
| Zelma, vörös, gyógyító, a Falutanács tagja  | David, barna gyerek, Avry fiatalabb fia, bátor, kalandvágyó  | Gerda, vörös, özvegy, Old Smilen és Aunt Peppa unokahúga, egyedül műveled a földedet  |  |
| Todam, barna gyerek, Avry legidősebb fia, David a legjobb barátod  | Myrtill, vörös, Wirtham idősebb lánya, sokat segítesz a házimunkában  | Lola, barna, pék, Wirtham felesége  | Perthin, barna, Wirtham idősebb fia/lánya, erős és szorgalmas  |
| Melwin, barna, Wirtham fiatalabb fia, talán a legokosabb srác a faluban  | Cordelia, vörös, Avry felesége, Lola a legjobb barátod, te sütöd a legjobb pitét az egész faluban  | Old Smilen, barna, ‘mindenki nagypapája’, a Falutanács tagja  | HUGO (TANÁR SZEREPBEN)barna, a Falutanács vezetője, molnár |
| Beneth, vörös, Zelma testvére, öreg kovács, a Falutanács tagja  | Ken, vörös, Smilen és Peppa unokája, a szüleid meghaltak az éhínségben tavaly  | Avry, barna, szabó, van egy feleséged és két gyereked  | Bondo, barna, pap, titokban szerelmes Zelmába  |